A távhőszolgáltató és a helyi önkormányzat közötti a helyi önkormányzat területén közszolgáltatás ellátására kötött megállapodás(ok)

A Szentendre Város Önkormányzata Képviselő-testületének távhő-szolgáltatásról és a szolgáltatási díjak alkalmazásáról szóló 29/2008. (IX. 11.) Önk. sz. rendelete 4. § (2) bekezdése szerint „az ellátási kötelezettséget az Önkormányzat a Városi Szolgáltató Zrt. engedélyes (a továbbiakban: távhőszolgáltató vagy szolgáltató) által üzemeltetett távhőtermelő és elosztó rendszeren keresztül biztosítja.” A fentiek alapján a közszolgáltatás végzésére történő felhatalmazás önkormányzati rendeletben történt, az Önkormányzat és a Szolgáltató a tevékenység ellátásáról külön szerződést nem kötött. E megoldás álláspontunk szerint összhangban van a távhőszolgáltatásról szóló 2005. évi XVIII. törvény 6. §-val, mely a jogviszonyt rendeleti formában rendeli rendezni.